

**แผนการจัดการเรียนรู้ที่ ๖**

**หน่วยการเรียนรู้ที่** ๗ การพูดอย่างมืออาชีพ **เรื่อง** หลักการฟัง ดู และพูด

**วิชา** ภาษาไทย **ชื่อรายวิชา** ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๓ **เวลา** ๑๐๐ นาท**ี**

**ผู้สอน** อาจารย์จารุวัลย์ พิมผนวช

**มาตรฐานการเรียนรู้**

 มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่าง ๆ อย่างมีวิจารณญาณและสร้างสรรค์

**ตัวชี้วัด**

 ท ๓.๑ ม๒/๓ วิเคราะห์และวิจารณ์เรื่องที่ฟังและดูอย่างมีเหตุผล เพื่อนำข้อคิดมาประยุกต์ใช้ในการ-ดำเนินชีวิต

 ท ๓.๑ ม๒/๖ มีมารยาทในการฟัง การดู และการพูด

**จุดประสงค์การเรียนรู้**

 ๑. นักเรียนสามารถบอกหลักการฟัง การดู และการพูดได้

 ๒. นักเรียนสามารถแสดงความคิดเห็นเกี่ยวกับเรื่องที่ฟังและดูได้อย่างสร้างสรรค์

**สาระสำคัญ**

การฟังและการดูของคนเราในแต่ละวัน จะมีทั้งสิ่งที่เป็นความรู้และสิ่งที่เป็นความบันเทิง เราจะต้องเลือกฟังและเลือกดูอย่างมีวิจารณญาณ เพื่อให้เกิดประโยชน์สูงสุดกับตนเอง

 การฟังและดูสิ่งที่เป็นความรู้ควรฟังและดูอย่างตั้งใจ พิจารณาไตร่ตรองความรู้ ข้อเท็จจริง มีมารยาทในการฟัง อีกทั้งควรจดบันทึกความรู้จากเรื่องที่ฟังและดูเพื่อหาข้อมูลเพิ่มเติมจากเรื่องนั้น ๆ อีกด้วย

 การฟังและดูสิ่งที่เป็นความบันเทิงควรฟังและดูอย่างตั้งใจ พิจารณาว่าสารนั้นให้ความบันเทิงมากน้อยเพียงใด ใช้จินตนาการตามเรื่องนั้น ๆ อีกทั้งพิจารณาความคิดสร้างสรรค์ของเรื่องนั้น ๆ ด้วย

**สาระการเรียนรู้**

 **ความรู้**

 ๑. ประเภทของการฟังและดู

 ๒. หลักการฟังและดูสื่อรูปแบบต่าง ๆ

 **ทักษะกระบวนการทางภาษาไทย**

 สามารถใช้ภาษาติดต่อทั้งการรับรู้และถ่ายทอดความรู้สึกนึกคิดอย่างมีประสิทธิภาพและสัมฤทธิ์ผล

**คุณลักษณะอันพึงประสงค์**

 ๑. ใฝ่เรียนรู้

 ๒. มุ่งมั่นในการทำงาน

**สมรรถนะสำคัญ** ๑. ความสามารถในการสื่อสาร

 ๒. ความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

 ๑. นักเรียนทุกคนทบทวนความรู้เกี่ยวกับการฟังและการดู ในส่วนของความหมายในการฟังและดู และการตั้งจุดประสงค์ในการฟังและดู

กิจกรรมพัฒนาผู้เรียน

๒. ครูบรรยายความรู้เรื่องการปฏิบัติในการฟังและดู การจับประเด็นจากเรื่องที่ฟังและดู และการนำความรู้ที่ได้จากการฟังและดูไปใช้

๓. นักเรียนฟังบทประพันธ์โคลงโลกนิติ

มีลูกลูกเล่าไซร้ หลายประการ

 ลูกหนึ่งพึงล้างผลาญ ทรัพย์ม้วย

 ลูกหนึ่งย่อมคบคนพาล พาผิด มานา

 ลูกที่ดีนั้นด้วย ว่ารู้ฟังคำ

จากนั้นตอบคำถามตามกิจกรรม “ฟังแล้วตอบคำถาม” ดังนี้ จุดประสงค์ของการฟังเรื่องนี้คืออะไร เรื่องนี้วิเคราะห์ได้ว่าอย่างไร และเรื่องนี้นำไปใช้ประโยชน์อะไรได้บ้าง ลงในสมุดของตนเอง

๔. นักเรียนชมสื่อวีดิทัศน์ “ไทยประกันชีวิต” แล้ววิเคราะห์ตอบคำถาม ดังนี้ จุดประสงค์ของการดูวีดิทัศ

นี้เพื่ออะไร และคุณค่าของวีดิทัศน์นี้คืออะไร ลงในสมุดต่อจากกิจกรรม “ฟังแล้วตอบคำถาม”

กิจกรรมรวบยอด

๕. ตัวแทนนักเรียนออกมานำเสนอความคิดของตนเองโดยการสุ่มเลขที่ จำนวน ๔ คน โดยแบ่งเป็นนำเสนอกิจกรรมแรก ๒ คน และกิจกรรมที่สอง ๒ คน จากนั้นให้นักเรียนคนอื่นร่วมอภิปรายผล หรือมีความคิดเห็นที่แตกต่างกันอย่างไร

**สื่อการเรียนรู้/แหล่งการเรียนรู้**

 ๑. โปรแกรมนำเสนอข้อมูล เรื่อง การฟัง การดู และการพูด

 ๒. วีดิทัศน์ “ไทยประกันชีวิต”

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** ทักษะการฟังและการดู เป็นทักษะที่สำคัญและจำเป็นอย่างยิ่งในการดำเนินชีวิตประจำวัน เนื่องจากการฟังและการดูเป็นทักษะที่ใช้ในการแสวงหาข้อมูล ความรู้เข้าสู่ผู้ที่ฟังและดู และยังเป็นการผ่อนคลาย จรรโลงใจอีกด้วย ซึ่งขึ้นอยู่กับผู้ฟังและดูว่าตั้งจุดประสงค์ในการฟังและดูอย่างไร | สมุดบันทึกกิจกรรม ฟังแล้วตอบคำถามและดูวีดิทัศน์ | แบบประเมิน สมุดบันทึกกิจกรรม | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด** - ท ๓.๑ ม.๒/๓ วิเคราะห์และวิจารณ์เรื่องที่ฟังและดูอย่างมีเหตุผล เพื่อนำข้อคิดมาประยุกต์ใช้ในการดำเนินชีวิต | สมุดบันทึกกิจกรรม ฟังแล้วตอบคำถามและดูวีดิทัศน์ | แบบประเมิน สมุดบันทึกกิจกรรม | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**มุ่งมั่นในการทำงาน | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมินคุณลักษณะอันพึงประสงค์ | ได้คะแนนร้อยละ ๙๐ ขึ้นไปถือว่าผ่านเกณฑ์ |
| **สมรรถนะ** ความสามารถในการคิดความสามารถในการใช้ทักษะชีวิต | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

**บันทึกหลังสอน**

 **๑. ผลการสอน**

**๒. ปัญหาและอุปสรรค**

 **๓. ข้อเสนอแนะ**

 ลงชื่อ......................................................ผู้สอน

 (อาจารย์จารุวัลย์ พิมผนวช)

 อาจารย์ประจำวิชา

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย